**Csongrád Város Polgármesterétől M**

Száma: Ig/2525-1/2023.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2023. december 21-i ülésére**

Tárgy: Javaslat a lakástulajdon megszerzésének helyi támogatási rendszeréről és a garzonlakáshoz jutás feltételeiről szóló7/2016.(II.22.) önkormányzati rendelet módosítására

**Tisztelt Képviselő testület!**

Csongrád Városi Önkormányzat Képviselő testülete a 7/2016.(II.22.) önkormányzatirendeletével újra alkotta a lakástulajdon megszerzésének helyi támogatási rendszeréről és a garzonlakáshoz jutás feltételeiről szóló rendeletét.

A rendelet I. fejezete az első lakáshoz jutás pénzügyi támogatásáról szól, míg a II. fejezet megalkotásával bevezette a CSOK kedvezménnyel érintett új lakóingatlan építéséhez nyújtott önkormányzati támogatás lehetőségét.

A III. fejezet a garzonlakáshoz jutás rendszerét szabályozza.

Az elmúlt években az ingatlanpiacon történt jelentős lakásárváltozások indokolttá tették, hogy a korábban megállapított támogatási összegeket önkormányzatunk áttekintse, és – alkalmazkodva a megemelkedett lakás és építőanyag árakhoz – megemelje.

Jelen előterjesztéssel javaslatot teszek a fiatalok lakóingatlanhoz jutásának, illetve a lakóingatlan építése helyi támogatási formájának emelésére. A város ily módon is megpróbálja helyben tartani fiataljait, illetve elősegíti az idetelepülni szándékozók lakhatási helyzetének megoldását.

A fentiek alapján kérem a rendelet módosítás elfogadását.

Csongrád, 2023. december 14.

 Bedő Tamás

 polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A lakástulajdon megszerzésének helyi támogatási rendszeréről és a garzonlakáshoz jutás feltételeiről szóló 7/2016.(II.22.)önkormányzati rendelet módosításáról**

Csongrád Városi Önkormányzat Képviselő-testülete az alaptörvény 32. cikk (2) bekezdése szerinti eredeti jogalkotói hatáskörében eljárva, a következőket rendeli el:

**1. §**

A lakástulajdon megszerzésének helyi támogatási rendszeréről és a garzonlakáshoz jutás feltételeiről szóló 7/2016.(II.22.) önkormányzati rendelet 9. § (1) bekezdése helyébe a következő rendelkezés lép:

„(1) Aki Csongrád város közigazgatási belterületén leromlott, rossz műszaki állapotú lakóingatlanra új lakóépület építését vállalja és a régit elbontja, az új lakások építéséhez, vásárlásához kapcsolódó lakáscélú támogatásról szóló 16/2016. (II.10.) Korm. rendelet igénybevétele feltételével vissza nem térítendő önkormányzati támogatást igényelhet, az ingatlan tulajdonjogának megszerzésétől számított két éven belül, amennyiben a régi ingatlan elbontását fotókkal, egyéb dokumentumokkal megfelelően igazolja. ”

**2. §**

A lakástulajdon megszerzésének helyi támogatási rendszeréről és a garzonlakáshoz jutás feltételeiről szóló 7/2016.(II.22.) önkormányzati rendelet

*a)* 3. § (3) bekezdés a) pont ab) alpontjában a „használt lakás vásárlása esetén 600.000 Ft,” szövegrész helyébe a „használt lakás vásárlása esetén 800.000 Ft,” szöveg,

*b)* 3. § (3) bekezdés a) pont ac) alpontjában az „új lakás építése esetén 900.000 Ft,” szövegrész helyébe az „új lakás építése esetén 1.200.000 Ft,” szöveg,

*c)* 3. § (3) bekezdés a) pont ad) alpontjában a „bővítés esetén 450.000 Ft,” szövegrész helyébe a „bővítés esetén 600.000 Ft,” szöveg,

*d)* 3. § (3) bekezdés b) pont bb) alpontjában a „használt lakás vásárlása esetén 500.000 Ft,” szövegrész helyébe a „használt lakás vásárlása esetén 700.000 Ft,” szöveg,

*e)* 3. § (3) bekezdés b) pont bc) alpontjában az „új lakás építése esetén 600.000 Ft,” szövegrész helyébe az „új lakás építése esetén 900.000 Ft,” szöveg,

*f)* 9. § (2) bekezdésében az „A támogatás mértéke 1.000.000,- Ft.” szövegrész helyébe az „A támogatás mértéke 1.500.000,- Ft.” szöveg

lép.

**3. §**

Ez a rendelet 2024. január 1-jén lép hatályba.

|  |  |
| --- | --- |
| Bedő Tamás sk.polgármester  | Dr. Juhász László sk. jegyző  |

Végső előterjesztői indokolás

A lakóingatlanok megszerzésének helyi támogatását a képviselő-testület 2016-ban újraszabályozta. Az eltelt hosszabb idő alatt bekövetkező ingatlan áremelkedésekre figyelemmel, indokolt a helyi támogatások összegének emelése, ez által biztosítva a támogatások értékállóságának megőrzését.